CELEX: 32010D0301
Language: sk
Date: 2010-05-25 00:00:00
Title: 2010/301/: Rozhodnutie Komisie z  25. mája 2010 , ktorým sa mení a dopĺňa rozhodnutie 2004/407/ES, pokiaľ ide o povolenie na dovoz fotografickej želatíny do Českej republiky [oznámené pod číslom K(2010) 3244]

27.5.2010   
            
            
               SK
            
            
               Úradný vestník Európskej únie
            
            
               L 128/9
            
         ROZHODNUTIE KOMISIE
   z 25. mája 2010,
   ktorým sa mení a dopĺňa rozhodnutie 2004/407/ES, pokiaľ ide o povolenie na dovoz fotografickej želatíny do Českej republiky
   [oznámené pod číslom K(2010) 3244]
   (Iba anglické, české, francúzske, holandské a nemecké znenie je autentické)
   (2010/301/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu (1), a najmä na jeho článok 4 ods. 4 a na článok 32 ods. 1 prvý a druhý pododsek,
   keďže:
   
               (1)
            
            
               V nariadení (ES) č. 1774/2002 sa zakazuje dovoz a tranzit živočíšnych vedľajších produktov a spracovaných výrobkov do Spoločenstva s výnimkou tých, ktoré sú povolené v súlade s uvedeným nariadením.
            
         
               (2)
            
            
               V rozhodnutí Komisie 2004/407/ES z 26. apríla 2004 o prechodných sanitárnych pravidlách a pravidlách udeľovania osvedčení v zmysle nariadenia Európskeho parlamentu a Rady (ES) č. 1774/2002, pokiaľ ide o dovoz fotografickej želatíny z určitých tretích krajín (2), sa uvádza, že Belgicko, Luxembursko, Holandsko a Spojené kráľovstvo povoľujú dovoz určitých druhov želatíny určených výlučne pre fotografický priemysel (fotografická želatína) v súlade s uvedeným rozhodnutím.
            
         
               (3)
            
            
               V rozhodnutí 2004/407/ES je stanovené, že dovoz fotografickej želatíny sa povoľuje len z tretích krajín uvedených v prílohe k danému rozhodnutiu, konkrétne z Japonska a zo Spojených štátov.
            
         
               (4)
            
            
               V rozhodnutí 2004/407/ES, zmenenom a doplnenom rozhodnutím Komisie 2009/960/ES (3), sa povoľuje dovoz fotografickej želatíny z osobitného závodu v Spojených štátoch do Českej republiky. Česká republika teraz predložila novú žiadosť o povolenie dovážať fotografickú želatínu z iného závodu v Spojených štátoch. Česká republika potvrdila, že v snahe zabrániť potenciálnemu ohrozeniu zdravia sa musia uplatňovať prísne prepravné podmienky stanovené v rozhodnutí 2004/407/ES.
            
         
               (5)
            
            
               Preto by sa, až do preskúmania technických požiadaviek na dovoz živočíšnych vedľajších produktov v zmysle nariadenia Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (nariadenie o vedľajších živočíšnych produktoch) (4), malo Českej republike umožniť povoľovanie dovozu fotografickej želatíny z ďalšieho závodu v Spojených štátoch v prípade, že budú splnené podmienky stanovené v rozhodnutí 2004/407/ES.
            
         
               (6)
            
            
               Rozhodnutie 2004/407/ES by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2004/407/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie sa uplatňuje od 1. mája 2010.
   Článok 3
   Toto rozhodnutie je určené Belgickému kráľovstvu, Českej republike, Luxemburskému veľkovojvodstvu, Holandskému kráľovstvu a Spojenému kráľovstvu Veľkej Británie a Severného Írska.
   
      V Bruseli 25. mája 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 273, 10.10.2002, s. 1.
   
      (2)  Ú. v. ES L 151, 30.4.2004, s. 11.
   
      (3)  Ú. v. EÚ L 330, 16.12.2009, s. 82.
   
      (4)  Ú. v. EÚ L 300, 14.11.2009, s. 1.
   
      PRÍLOHA
      Príloha I sa nahrádza takto:
      
         
            „PRÍLOHA I
            TRETIE KRAJINY A ZÁVODY PÔVODU, CIEĽOVÉ ČLENSKÉ ŠTÁTY, MIESTA HRANIČNEJ KONTROLY PRI PRVOM VSTUPE DO ÚNIE A SCHVÁLENÉ ZÁVODY FOTOGRAFICKÉHO PRIEMYSLU
            
                        Tretia krajina pôvodu
                     
                     
                        Závody pôvodu
                     
                     
                        Cieľový členský štát
                     
                     
                        Miesta hraničnej kontroly pri prvom vstupe do Únie
                     
                     
                        Schválené závody fotografického priemyslu
                     
                  
                        Japonsko
                     
                     
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581 – 0024 Japonsko
                                 
                              
                                    Jellie Co. Ltd.
                                 
                              
                                    7-1, Wakabayashi 2-Chome,
                                 
                              
                                    Wakabayashi-ku,
                                 
                              
                                    Sendai-city, Miyagi,
                                 
                              
                                    982 Japonsko
                                 
                              
                                    NIPPI Inc. Gelatin Division
                                 
                              
                                    1 Yumizawa-Cho
                                 
                              
                                    Fujinomiya City Shizuoka
                                 
                              
                                    418 – 0073 Japonsko
                                 
                              
                     
                        Holandsko
                     
                     
                        Rotterdam
                     
                     
                        
                                    FUJIFILM Europe BV,
                                 
                              
                                    Oudenstaart 1
                                 
                              
                                    5047 TK Tilburg,
                                 
                              
                                    Holandsko
                                 
                              
                  
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581 – 0024 Japonsko
                                 
                              
                     
                        Spojené kráľovstvo
                     
                     
                        Liverpool Felixstowe
                     
                     
                        
                                    Kodak Ltd Headstone Drive, Harrow, MIDDX
                                 
                              
                                    HA4 4TY,
                                 
                              
                                    Spojené kráľovstvo
                                 
                              
                  
                        Česká republika
                     
                     
                        Hamburg
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králové,
                                 
                              
                                    Česká republika
                                 
                              
                  
                        Spojené štáty americké
                     
                     
                        
                                    Eastman Gelatine Corporation,
                                 
                              
                                    227 Washington Street, Peabody,
                                 
                              
                                    MA, 01960 USA
                                 
                              
                                    Gelita North America,
                                 
                              
                                    2445 Port Neal Industrial Road
                                 
                              
                                    Sergeant Bluff, Iowa, 51054 USA
                                 
                              
                     
                        Luxembursko
                     
                     
                        Antverpy
                        Zaventem
                        Luxemburg
                     
                     
                        
                                    DuPont Teijin
                                 
                              
                                    Luxemburg SA
                                 
                              
                                    PO Box 1681
                                 
                              
                                    L-1016 Luxembourg
                                 
                              
                  
                        Spojené kráľovstvo
                     
                     
                        Liverpool
                        Felixstowe
                     
                     
                        
                                    Kodak Ltd
                                 
                              
                                    Headstone Drive, Harrow, MIDDX HA4 4TY,
                                 
                              
                                    Spojené kráľovstvo
                                 
                              
                  
                        Česká republika
                     
                     
                        Hamburg
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králové,
                                 
                              
                                    Česká republika“